[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.11.2007

COM(2007) 749 окончателен

СЪОБЩЕНИЕ НА КОМИСИЯТА ДО СЪВЕТА

относно позицията на Европейската общност пред Съвета на министрите на Енергийната общност (Белград, 18 декември 2007 г.)

СЪОБЩЕНИЕ НА КОМИСИЯТА ДО СЪВЕТА

относно позицията на Европейската общност пред Съвета на министрите на Енергийната общност (Белград, 18 декември 2007 г.)

Съветът на министрите на Енергийната общност ще проведе среща на 18 декември 2007 г. в Белград. С настоящия документ, Комисията представя на Съвета анотиран дневен ред, показващ характера на различните точки в него; във връзка с тези точки от дневния ред, които се отнасят до решения с правна сила, анотираният дневен ред е придружен с предложение за Решение на Съвета.

Настоящият анотиран дневен ред следва последователността на проекта за дневен ред на срещата на Съвета на министрите.

Приемане на точки „А “ (без обсъждане)

Доклад за изпълнението на бюджета на Енергийната общност за периода от 1 юли 2006 г. до 1 януари 2008 г. (за сведение)

Комисията ще вземе под внимание доклада.

Бюджет 2008-2009 г. на Енергийната общност (за решение на Съвета)

Комисията ще одобри бюджета в рамките, поставени от Решението на Съвета за установяване на позиция на Европейската общност на Съвета на министрите на Енергийната общност[1].

Правилник за персонала на Секретариата на Енергийната общност (за сведение)

Комисията ще одобри Правилника за персонала.

Проект на решение за прилагане на Директива 2005/89/ЕО, Директива 2004/67/ЕО и Регламент 1775/2005/ЕО (за решение на Съвета)

След решението, взето на последната среща на Съвета на министрите, необходимо е подробно да бъдат разработени начините на прилагане и изпълнение на гореспоменатите правни документи в договорните страни. Комисията ще предложи периоди за изпълнение, съгласно посоченото в Решението на Съвета за установяване на позиция на Европейската общност пред Съвета на министрите на Енергийната общност1.

Заключения на Постоянната група на високо равнище (за сведение)

Комисията ще одобри Заключенията на Постоянната група на високо равнище.

Работна програма на Енергийната общност (2008 – 2009 г.) (за сведение)

Комисията ще одобри Работната програма на енергийната общност за 2008(2009 г.

Изпълнение на Договора (за сведение)

Комисията ще настои всички страни да спазят задълженията, които те са поели от 1 юли 2007 г. и ще прикани договорните страни да представят подробна пътна карта, като посочат стъпките, които те смятат да предприемат, за да изпълнят своите задължения най-късно до 1 юли 2008 г. Също така, Комисията ще потвърди своята готовност да предостави подкрепа в това отношение, в рамките на съществуващите програми и със съдействието на Секретариата на Енергийната общност.

Инвестиции (за сведение)

Комисията ще се стреми да получи одобрение на списък от проекти с областно значение в договорните страни, в качеството му на указателен и необвързващ документ, подпомагащ въвеждането на инвестиционно планиране с по-голяма областна насоченост. Комисията ще поиска списъкът да бъде редовно актуализиран, за да взема под внимание напредъка в изпълнението на проектите.

Целева група по енергийна ефективност (за сведение)

Комисията ще одобри мандата на Целева група по енергийна ефективност (Task Force on Energy Efficiency).

Положение във връзка със сигурността на енергийните доставки (за сведение)

Целта на тази точка е да бъде обсъдено положението с енергийните доставки в договорните страни през зимата 2007(2008 г.

Социално измерение на Енергийната общност; последващи действия във връзка със Социалния меморандум (за сведение)

След подписването, на 18 октомври 2007 г., във Виена, на Меморандум за разбирателство по социалните въпроси в контекста на Енергийната общност, от всички страни по Договора за създаване на Енергийната общност, включително и от Европейската общност, Комисията ще подкрепи създаването на социален форум за разглеждане на социалните въпроси и насърчаване на обществения диалог в енергийния сектор в региона. Комисията ще изрази своята готовност да председателства форума, ако такова е желанието на договорните страни. Форумът може да бъде подкрепян от съществуващи или специално създадени за целта работни групи.

Доклад за състоянието на разширяването на Енергийната общност (за сведение)

В зависимост от приемането на решение на Съвета, упълномощаващо Комисията да преговаря за условията по приемането в Енергийната общност на Молдова, Норвегия, Турция и Украйна, както и за съответните изменения в Договора за създаване на Енергийната общност, Европейската Комисия ще предостави доклад за състоянието, изясняващ стъпките, които следва да бъдат предприети, с цел започване на официални преговори.

[1] Решение на Съвета ХХ